CELEX: 32015D2395
Language: et
Date: 2015-12-10 00:00:00
Title: Nõukogu rakendusotsus (EL) 2015/2395, 10. detsember 2015, millega muudetakse rakendusotsust 2010/99/EL, millega lubatakse Leedu Vabariigil pikendada selle meetme kohaldamist, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193

18.12.2015   
            
            
               ET
            
            
               Euroopa Liidu Teataja
            
            
               L 332/140
            
         NÕUKOGU RAKENDUSOTSUS (EL) 2015/2395,
   10. detsember 2015,
   millega muudetakse rakendusotsust 2010/99/EL, millega lubatakse Leedu Vabariigil pikendada selle meetme kohaldamist, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 291 lõiget 2,
   võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, (1) eriti selle artikli 395 lõiget 1,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Komisjonis 1. aprillil 2015 registreeritud kirjaga taotles Leedu Vabariik luba jätkuvalt kohaldada meedet, millega tehakse erand direktiivi 2006/112/EÜ artiklist 193, mis käsitleb maksuhaldurile käibemaksu maksmise eest vastutavat isikut.
            
         
               (2)
            
            
               Direktiivi 2006/112/EÜ artikli 395 lõike 2 kohaselt teavitas komisjon 18. mai 2015. aasta kirjaga teisi liikmesriike Leedu taotlusest. Komisjon teatas 20. mai 2015. aasta kirjaga Leedule, et tal on taotluse hindamiseks kogu vajalik teave.
            
         
               (3)
            
            
               Nõukogu otsusega 2006/388/EÜ (2) lubati Leedul muu hulgas tarnija või teenuste osutaja maksejõuetusmenetluste ja kohtuliku järelevalve all tehtava ümberstruktureerimise korral ning metsamaterjali tarnimisel määrata kaupadelt ja teenustelt käibemaksu tasumise eest vastutavaks saaja.
            
         
               (4)
            
            
               Erandit tegeva meetme kohaldamisperioodi on pikendatud nõukogu rakendusotsustega 2010/99/EL (3) ja 2012/704/EL (4) kaks korda.
            
         
               (5)
            
            
               Leedu maksuhalduri tehtud uurimine ja mehhanismi kohaldamise analüüs näitasid erandit tegeva meetme tõhusust.
            
         
               (6)
            
            
               Komisjon mõistab, et erandit tegeva meetme kohaldamist õigustav õiguslik ja faktiline olukord ei ole muutunud ja on endiselt sama. Seepärast tuleks Leedule anda luba kohaldada meedet veel ühe piiratud ajavahemiku jooksul.
            
         
               (7)
            
            
               Kui Leedu soovib erandit tegevat meedet pikendada ka pärast 2018. aastat, peaks ta esitama komisjonile hindamisaruande koos tähtaja pikendamise taotlusega hiljemalt 31. märtsil 2018, nii et komisjonil oleks taotluse hindamiseks piisavalt aega.
            
         
               (8)
            
            
               Erandit tegeval meetmel ei ole negatiivset mõju käibemaksust tulenevatele liidu omavahenditele.
            
         
               (9)
            
            
               Rakendusotsust 2010/99/EL tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse 2010/99/EL artikli 2 teine lõik asendatakse järgmisega:
   
      „Seda kohaldatakse kuni 31. detsembrini 2018.
      Käesoleva otsusega ette nähtud meetme pikendamise taotlus tuleb esitada komisjonile 31. märtsiks 2018 ning sellele tuleb lisada aruanne kõnealuse meetme kohaldamise kohta.”
   
   Artikkel 2
   Käesolev otsus on adresseeritud Leedu Vabariigile.
   
      Brüssel, 10. detsember 2015
      
         
            Nõukogu nimel
         
         
            eesistuja
         
         F. BAUSCH
      
   
   
      (1)  ELT L 347, 11.12.2006, lk 1.
   
      (2)  Nõukogu 15. mai 2006. aasta otsus 2006/388/EÜ, millega lubatakse Leedu Vabariigil kohaldada meedet, mis kaldub kõrvale kumuleeruvaid käibemakse käsitlevate liikmesriikide õigusaktide ühtlustamist käsitleva kuuenda direktiivi 77/388/EMÜ artiklist 21 (ELT L 150, 3.6.2006, lk 13).
   
      (3)  Nõukogu 16. veebruari 2010. aasta rakendusotsus 2010/99/EL, millega lubatakse Leedu Vabariigil pikendada selle meetme kohaldamist, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193 (ELT L 45, 20.2.2010, lk 10).
   
      (4)  Nõukogu 13. novembri 2012. aasta rakendusotsus 2012/704/EL, millega muudetakse rakendusotsust 2010/99/EL, millega lubatakse Leedu Vabariigil pikendada selle meetme kohaldamist, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193 (ELT L 319, 16.11.2012, lk 7).